Аўтар кнігі — чукоцкі пісьменнік Сяргей Тымнэттыкай – фантазіруе аб тым, што было б, калі б у 17 стагоддзі Чукотка захапіла Маскву і ператварыла яе ў сваю аўтаномную акругу. Выдавец запэўніваў, што кніга моладзевая і разняволеная. Аднак лепшая рэклама чакала выданне пад канец сустрэчы: у пакой зазірнуў адзін з гаспадароў арт-сядзібы і між іншым пахваліўся, што за гадзіну адолеў больш за палову кнігі і не можа ні адарвацца, ні стрымаць смеху.